37. ΒΑΣΙΛΙΚΟΝ ΔΙΑΤΑΓΜΑ υπ’ αριθ.262 της 8/29 Απρ. 1972 (ΦΕΚ Α΄ 59) Περί μεταβιβάσεως αρμοδιότητος χορηγήσεως αναρρωτικών αδειών εις το προσωπικόν της Γραμματείας των Δικαστηρίων και των Εισαγγελιών. ΄Εχοντες υπ’ όψιν: 1)Το άρθρ. 183 του Ν.Δ/τος υπ’ αριθ. 1025/1971 «περί Κώδικος Καταστάσεως Δικαστικών Υπαλλήλων» και 2)την υπ’ αριθ. 161/1972 γνωμοδότησιν του Συμβουλίου της Επικρατείας, προτάσει του Ημετέρου επί της Δικαιοσύνης Υπουργού, απεφασίσαμεν και διατάσσομεν: ΄Αρθρον μόνον.-Η αρμοδιότης χορηγήσεως αναρρωτικών αδειών εις το προσωπικόν της Γραμματείας των Δικαστηρίων και Εισαγγελιών του Κράτους μεταβιβάζεται ως εξής: α)Εις τον Πρόεδρον του Δικαστηρίου, δια το προσωπικόν της Γραμματείας τούτου. β)Εις τον Εισαγγελέα, δια το προσωπικόν της Γραμματείας της Εισαγγελίας. γ)Εις τον Εισαγγελέα Πρωτοδικών, δια το προσωπικόν της Γραμματείας των Ειρηνοδικείων και Πταισματοδικείων της περιφερείας του, και δ)Εις τον Γενικόν Επίτροπον της Επικρατείας επί της Φορολογικής Δικαιοσύνης, δια το προσωπικόν της παρ’ αυτώ Γραμματείας. Εις τον αυτόν επί της Δικαιοσύνης Υπουργόν, ανατίθεμεν την δημοσίευσιν και εκτέλεσιν του παρόντος Δ/τος. 